
Kauno rajono savivaldybės administracijos sudaryta Nuolatinė viešųjų pirkimų komisija (toliau – Komisija), atlikdama pirkimo „Modulinių kompiuterių viešasis pirkimas“, centralizuotas, Domeikavos gimnazijai, (toliau – Pirkimas) procedūras, 2025 m. liepos 18 d. posėdyje, nagrinėjo CVP IS elektroninėmis priemonėmis gautus tiekėjo klausimus ir pateikia atsakymus į juos:

Tiekėjo klausimas Nr. 1: „<...> Pirkimo sąlygų 2 priede „2 priedas_Techninė_specifikacija_UŽPILDYTI“ pateiktoje techninių specifikacijų 1 lentelėje - 1.11 p.ir 2.11 p. dalyse – „Korpusas“, jog – „korpuso tūris ne daugiau 1 L“. 
Prašome pakoreguoti šiuos techninės specifikacijos punktus į - “korpuso tūris ne daugiau 1.2L”.
Teikėjas atkreipia Perkančiosios organizacijos dėmesį į tai, jog šio punkto koregavimas didintu pasiūlymų konkurenciją, taip pat tai yra techninių reikalavimų perteklinis pobūdis, kurį argumentuoja: 
Nustatytas reikalavimas, jog korpuso tūris turi būti ne didesnis kaip 1 litras, laikytinas pertekliniu, nes tokia specifikacija nėra tiesiogiai susijusi su įrenginio funkcionalumu ar kokybiniais parametrais. Minimaliai didesnis korpuso tūris (iki 1,2 litro) leidžia gamintojams užtikrinti geresnę komponentų integraciją bei efektyvesnį aušinimą, o tai svarbu ilgalaikiam stabilumui ir našumui. Šis apribojimas neturi aiškaus technologinio pagrindo ir neatspindi realių rinkos sąlygų. Be to, minimaliai didesnio tūrio įrenginiai dažnai pasižymi geresniu šilumos išsklaidymu ir stabilesniu veikimu intensyvesnio darbo metu. Toks tūrio padidėjimas neturi reikšmingo poveikio įrenginio kompaktiškumui ar ergonomikai, tačiau gali turėti teigiamą įtaką įrenginio ilgaamžiškumui bei eksploataciniam saugumui – ypač ugdymo įstaigų aplinkoje, kur būtinas nepertraukiamas ir patikimas veikimas. Per griežtas tūrio apribojimas dirbtinai riboja tiekėjų galimybes pateikti pasiūlymus, neatitinkančius šio vieno techninio parametro, tačiau visiškai atitinkančius visus kitus reikalavimus. Tokio reikalavimo sušvelninimas – leidžiant iki 1,2 litro – paskatintų didesnį konkurencingumą, išplėstų galimų tiekėjų ratą ir prisidėtų prie racionalesnio viešųjų lėšų panaudojimo. Tai taip pat atitiktų Viešųjų pirkimų įstatyme įtvirtintus proporcingumo ir lygiateisiškumo principus. Pažymime, kad įrenginys turintis 1,2 litro korpusą pilnai atitinka kitus techniniame apraše nurodytus punktus.  
Apibendrinant, atsižvelgiant į tai, kad minimaliai didesnis korpuso tūris neturi neigiamos įtakos įrenginio funkcionalumui ar ergonomikai, tačiau leidžia užtikrinti geresnį našumą, patikimumą ir platesnį pasiūlymų spektrą, prašome koreguoti techninės specifikacijos reikalavimą ir nustatyti leistiną korpuso tūrį iki 1,2 litro. Toks pakeitimas skatintų konkurenciją, užtikrintų efektyvesnį lėšų panaudojimą bei atitiktų VPĮ principus. <...>“
Komisijos atsakymas:  Atsižvelgiant į tiekėjo nurodytus argumentus, tikslinami Pirkimo sąlygų 2 priedo „Techninė specifikacija“ 1.11 ir 2.11 punktai, pakeičiant „Korpuso tūris ne daugiau 1 L“ į „Korpuso tūris ne daugiau 1,2 L“.
Tiekėjo klausimas Nr. 2: „Dėl techninės specifikacijos 1.14 punkto (Ekranas) reikalavimų. Šioje dalyje nurodyta, kad monitoriaus stovas turi turėti šias funkcijas: pasukimo (+/-45º), pasvirimo (-5/+30º), pakėlimo (110 mm). Ar nėra klaidos, dėl reikalavimo, pasvirimas (Pakreipimas) (-5/+30º)? 
Dėl konkurencijos ribojimo, prašome pakeisti ir leisti tiekėjams siūlyti nurodytą įrangą su pasvirimo (Pakreipimo) (-5/+20º)“.
Komisijos atsakymas: Tikslinamas Pirkimo sąlygų 2 priedo „Techninė specifikacija“ 1.14 punktas, patikslinant reikalavimą iš „<...> pasvirimo (-5/+30º) <...> į „<...> pasvirimo (-5/+20º) <...>“.
Tiekėjo klausimas Nr. 3: „Prašome leisti tiekėjams siūlyti kompiuterių korpusų turį su 5 procentų paklaida prie nurodytos reikšmės. Taip pat prašome leisti tiekėjams siūlyti 2 dalies 2.14 punkto (Ekranas) monitoriaus pakėlimą iki 150mm.“
Komisijos atsakymas: Dėl korpuso tūrio žr. tiekėjo klausimą Nr. 1 ir Komisijos atsakymą. Taip pat tikslinamas Pirkimo sąlygų 2 priedo „Techninė specifikacija“ 2.14 punktas, patikslinant reikalavimą iš „<...> pakėlimo (155mm).<...> į „<...> pakėlimo (150mm) <...>“.
Komisija nusprendė nukelti pasiūlymų pateikimo terminą iki 2025-07-28 9:00 val., susipažinimo su tiekėjų pasiūlymais terminą iki tos pačios dienos 9:30 val.

PRIDEDAMA: patikslintas Pirkimo sąlygų 2 priedas „Techninė specifikacija“, 2025-07-18 aktuali redakcija (patikslinta informacija paryškinta geltonai). 

Šis Pirkimo dokumentų paaiškinimas/patikslinimas yra neatskiriama Pirkimo dokumentų dalis.

Nuolatinė viešųjų pirkimų komisija

